laion/Wikipedia-Exotic huggingface dataset:
טיפול זוגי (תוכנית טלוויזיה אמריקאית)

טיפול זוגי (באנגלית: Couples Therapy) היא תוכנית מציאות תיעודית אמריקאית העוקבת אחר זוגות שעוברים טיפול זוגי לעיני המצלמות על ידי המטפלת הזוגית אורנה גורלניק. התוכנית משודרת החל מ-9 בספטמבר 2019 ברשת שואוטיים. בישראל, התוכנית משודרת ב-yes דוקו וב-STINGTV. בנוסף הופקה לתוכנית גרסה מקומית המשודרת בכאן 11. בכל פרק מוצגים חלקים מהמפגשים הטיפוליים של שלושה עד ארבעה זוגות בעונה. אורנה גורלניק, המטפלת הזוגית, פוגשת את מטופליה בפעם הראשונה כשהם נכנסים לחדר הטיפולים שלה שכולל מצלמות רבות המוסתרות מאחורי מראה חד כיוונית המקיפה את החדר. המפגשים השבועיים באורך שעה מוקלטים, נחתכים וערוכים לתשעה פרקים. יש כמה כללים לפגישו: לזוגות אסור לקיים דיונים מעמיקים על ילדי המטופלים, משום שהילדים אינם יכולים לתת את הסכמתם לדיון בחייהם בטלוויזיה. לזוגות אין קשר עם אנשי ההפקה והם פוגשים רק את המטפלת הזוגית. וירג'יניה גולדנר משמשת כיועצת עבור גורלניק שאיתה היא דנה בתהליך הטיפול (בספיישל הקורונה, קירקלנד ווהנס שימש כיועץ נוסף). השתתפו גם בעונה 1 על מנת למצוא את המטפל המתאים לתוכנית, הפקת התוכנית ראיינה כמה מטפלים בניו יורק ובניהם את אורנה גורלניק. בהתחלה גורלניק רצתה להיות רק היועצת של המטפל אך לבסוף היא החליטה להיות המטפלת ולא היועצת. חדר הטיפול נבנה בדומה למשרדה של גורלניק כאשר הרהיטים והחפצים שבתוכנית נלקחו ממשרדה. המצלמות הוסתרו מאחורי מראות חד-כיווניות והוצבו בכל רחבי החדר כדי שיוכלו לתעד כל פינה בחדר. הזוגות של התוכנית נבחרו מתוך 2,000 זוגות בתהליך הליהוק. תהליכי המיון לכל זוג ארך כ-4 חודשים בסך הכול. לא כל הזוגות שהצטלמו הוצגו בתוכנית: בעונה הראשונה הצטלמו שישה זוגות ורק ארבעה זוגות הופיעו בתוכנית עצמה. התוכנית מצולמת בניו יורק. אתר האינטרנט הרשמי של טיפול זוגי (באנגלית) "טיפול זוגי", במסד הנתונים הקולנועיים IMDb (באנגלית) "טיפול זוגי", באתר Rotten Tomatoes (באנגלית) "טיפול זוגי", במסד הנתונים הקולנועיים KinoPoisk (ברוסית) דורון ברוש, ‏"טיפול זוגי": אנשים אמיתיים עם בעיות אמיתיות במוקם שחקנים וטקסטים, באתר מעריב אונליין, 18 בינואר 2020 הפסיכולוגית הישראלית שכבשה את המסך האמריקאי, באתר ‏מאקו‏, 21 באפריל 2021 גילי איזיקוביץ, גם בעונתה השלישית, "טיפול זוגי" היא טלוויזיה מרתקת, באתר הארץ, 2 בינואר 2023 רותה קופפר, מנחת הדוקו "טיפול זוגי": "הדוגריות הישראלית שלי עובדת", באתר כלכליסט, 8 בפברואר 2023 שי שגב, חדש בטלוויזיה: יום חמישי, 09 בינואר, 2020, ‏8 בינואר 2020 שי שגב, חדש בטלוויזיה: יום שלישי, 1 ביוני 2021, ‏31 במאי 2021 טיפול זוגי: עונה 3 | Couples Therapy: Season 3 שי שגב, חדש בטלוויזיה: יום חמישי, 14 בדצמבר, 2023, ‏13 בדצמבר 2023
מוזלה

מורין אן מקדונלד (באנגלית: Maureen Anne McDonald; נולדה ב-13 במאי 1981) הידועה בשם הבמה מוזלה (Mozella), היא פזמונאית וזמרת אמריקאית. היא הייתה שותפה לכתיבת הלהיט "Wrecking Ball" של מיילי סיירוס, כמו גם לכתיבת השיר "One Call Away" של צ'ארלי פות' ולהיטים נוספים של ואן דיירקשן כדוגמת "Perfect" ו-"Fools Gold". בשנת 2015 עבדה מוזלה עם הזמרת-יוצרת האמריקאית מדונה בכתיבת שירים לאלבומה השלושה-עשר, Rebel Heart. במהלך הקריירה שלה, עבדה מוזלה עם עשרות מוזיקאים ולהקות. היא כתבה לקלי קלרקסון את "Take You High", "Love So Soft", "Don't You Pretend" ו-"Go High". בהמשך, עבדה עם הזמרת-יוצרת מיילי סיירוס בכתיבת השירים "Wrecking Ball", "FU" ו-"Someone Else" שנכללו ב-Bangerz. במהלך עבודתה על פסקול הסרט "גטסבי הגדול" כתבה לזמרת פרגי את "A Little Party Never Killed Nobody (All We Got)" שזכה להצלחה בין-לאומית. בשנת 2015 עבדה עם הזמרת אלי גולדינג על שלושה שירים מ-Delirium. במהלך יציאת With Love של כריסטינה גרימי כתבה מוזלה את "Get Yourself Together". בעבודה משותפת עם נייל הורן כתבה את "New Angel". היא כתבה עבור האחים ג'ונאס ארבעה שירים מתוך האלבום Happiness Begins. עם הזמר ניק ג'ונאס כתבה אחד-עשר שירים לאלבומו, Spaceman. בעבודה משותפת עם הזמרת-יוצרת האמריקאית מדונה, נכתבו השירים "Living for Love", "Unapologetic Bitch", "Illuminati", "Bitch I'm Madonna", "Hold Tight", "Joan of Arc", "Iconic" ו-"Body Shop" עבור אלבום האולפן השלושה-עשר שלה, Rebel Heart. עבור מהודרת הדלוקס, כתבו השתיים את "Best Night", "Veni Vidi Vici" ו-"S.E.X.". מוזלה כתבה עבור ליאה מישל את "Anything's Possible". בין הלהקות שעבדה איתן מוזלה נמנית ואן דיירקשן, עבורה כתבה את "Fool's Gold" ו-"Perfect". 2005: Mozella EP 2006: I Will 2009 :The Straits EP 2009: Belle Isle 2010: The Love EP 2012: The Brian Holland Sessions מוזלה, במסד הנתונים הקולנועיים IMDb (באנגלית) מוזלה, באתר Last.fm (באנגלית) מוזלה, באתר AllMusic (באנגלית) מוזלה, באתר MusicBrainz (באנגלית) מוזלה, באתר Discogs (באנגלית) מוזלה, באתר Songkick (באנגלית) מוזלה, באתר Genius מוזלה, באתר בילבורד (באנגלית) Shirley Halperin, YouTube-Sponsored All-Female Writing Camp Is a Musical Revelation, Variety, ‏2018-10-08 (באנגלית אמריקאית) Release group “Rebel Heart” by Madonna - MusicBrainz, musicbrainz.org Piece by Piece by Kelly Clarkson, Genius (באנגלית) Meaning of Life by Kelly Clarkson, Genius (באנגלית) Release group “Bangerz” by Miley Cyrus - MusicBrainz, musicbrainz.org Fergie, Q-Tip & Listenbee – A Little Party Never Killed Nobody (All We Got), נבדק ב-2023-11-07 Release group “Delirium” by Ellie Goulding - MusicBrainz, musicbrainz.org Christina Grimmie – Get Yourself Together, נבדק ב-2023-11-07 Niall Horan – New Angel, נבדק ב-2023-11-07 Release group “Happiness Begins” by Jonas Brothers - MusicBrainz, musicbrainz.org Spaceman by Nick Jonas, Genius (באנגלית) Rebel Heart (Deluxe) by Madonna, Genius (באנגלית) Lea Michele – Anything's Possible, נבדק ב-2023-11-07 One Direction – Fool's Gold, נבדק ב-2023-11-07 One Direction – Perfect, נבדק ב-2023-11-07
אדווין סאת'רלנד

אדווין סאת'רלנד (13 באוגוסט 1883 - 11 באוקטובר 1950) היה סוציולוג אמריקאי. הוא נחשב לאחד הקרימינולוגים המשפיעים ביותר במאה ה-20. מחקריו פרצו דרך בשני תחומים: (א) ניסוח תאוריית ההתחברות הדיפרנציאלית; (ב) הפניית תשומת הלב לתופעה של עבריינות צווארון לבן. על פי תורתו של סאתרלנד, אין העבריינות תוצאה של אנומליה אישית, וההבדל בין התנהגות עבריינית לזו שאינה עבריינית נעוץ בתגובת החברה. העיקרון המונח ביסוד תורתו של סאתרלנד הוא שהתנהגותם של אנשים מושפעת בעיקר מסביבתם החברתית, כלומר, העבריינות אינה עוברת בתורשה והיא אינה אינסטינקטיבית, היא נלמדת כשם שכל התנהגות אחרת נלמדת, ולמידה זאת אף כוללת מניעים, דחפים, גישות ורציונליזציות. במהלך חייו, הוא פרסם ארבעה ספרים חשובים: 20 אלף חסרי בית (1936), הגנב המקצועי (1937), המהדורה השלישית של עקרונות הקרימינולוגיה, והמהדורה הראשונה והמצונזרת של עבריינות צווארון לבן (1949). הספר האחרון נשאר מצונזר עד שהטקסט המקורי פורסם ב-1983 על ידי אוניברסיטת ייל. אדווין סאת'רלנד, באתר "Find a Grave" (באנגלית) אדווין סאת'רלנד, באתר אנציקלופדיה בריטניקה (באנגלית) Wright, Richard A, "Sutherland, Edwin H.", Routledge, ‏2015-01-03 Jerome Hall, Edwin H. Sutherland 1883-1950, Journal of Criminal Law and Criminology (1931-1951) 41, 1950, עמ' 393–396
יחסי כווית–לבנון

יחסי כווית–לבנון הם היחסים הבין-לאומיים בין כווית ללבנון. לכווית יש שגרירות בביירות, וללבנון יש שגרירות בכווית.ב-2016 אמר שר המשפטים של כווית כי היחסים בין שתי המדינות היו טובים מאז ימי קדם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שתי המדינות כוננו יחסים דיפלומטיים ב-27 בספטמבר 1961. בעקבות סרטון שהופץ באוקטובר 2021 ובו נשמע שר לבנוני תוקף בבוטות את ההתערבות הסעודית בתימן גרם לערב הסעודית לגרש את שגריר לבנון במדינה ולהחזיר את שגרירה מביירות. כווית, לצד איחוד האמירויות ובחריין הלכו בעקבותיה והורו לנציגיהן בביירות לשוב למדינותיהם. الوزير الصانع: العلاقات الكويتية اللبنانية متينة ومميزة مُنذ القدم (אורכב 07.07.2015 בארכיון Wayback Machine) ארבע מדינות במפרץ השיבו את שגריריהן מלבנון, במחאה על התבטאות שר נגד סעודיה, באתר הארץ, 30 באוקטובר 2021 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קרב מייסלון

קרב מייסלון (בצרפתית: Bataille de Khan Mayssaloun, בערבית: معركة ميسلون; מכונה גם "קרב מעבר מייסלון") הוא קרב שנערך ב-24 ביולי 1920 בין כוחות הממלכה הערבית של סוריה לצרפתים, כ-20 קילומטר ממערב לדמשק. הקרב התרחש כחלק מהמאמץ הצרפתי להפיל מכיסאה את הממשלה הלאומנית עליה הכריז האשם אל-אתאסי תחת שלטונו של המלך פייסל. ב-1 באוקטובר 1918, עם נסיגת העות'מאנים בשלהי מלחמת העולם הראשונה, נכנס האמיר ההאשמי פייסל לדמשק בראש גדודי "צבא המרד הערבי" ובחסות הצבא הבריטי, שם הקים ממשלה ערבית סורית. במרץ 1920 הכריז הקונגרס הלאומי הסורי על עצמאותה של הממלכה הערבית של סוריה והכריז על פייסל מלך סוריה. אולם, עקב השיחות בין המעצמות בוועידת סן רמו, והסכם סייקס–פיקו הסודי בין צרפת לבריטניה, קיבלו הצרפתים מנדט על סוריה ולבנון מטעם חבר הלאומים, שפייסל וממשלתו סירבו להכיר בו. פייסל גם סירב להכיר בעצמאותה של "לבנון הגדולה" מ"סוריה הגדולה", שהוקמה בידי הצרפתים על שרידי פרובינציה אוטונומית שאוכלסה ברובה בנוצרים. כוחות הצבא הצרפתי יצאו מביירות בראשות הגנרל אנרי גורו, אליהם הצטרפו לבנונים מרונים, שלא רצו להצטרף לממלכת סוריה המוסלמית. המלך פייסל פקד על הצבא הסורי לא להתנגד למתקפה הצרפתית, אך שר ההגנה הסורי הגנרל יוסוף אל-עזמה (בתעתיק מדויק מערבית: יוסף אלעט'מה) התעקש לעמוד בראש כוחותיו אל מול המתקפה. הצרפתים הביסו בקלות את הכוחות הסוריים (שכללו כמה מאות חיילים של הצבא שהוקם בחופזה, ומתנדבים מקרב אזרחי דמשק שגויסו בבהילות). אל-עזמה נהרג בקרב, והצרפתים נכנסו לדמשק למחרת. גורו עלה לקברו של צלאח א-דין, בעט בקבר, ואמר "חזרנו, צלאח א-דין".[דרוש מקור] המלך פייסל הוגלה, והמרונים חגגו את ניצחון הצרפתים. הקרב סימן את תחילת העידן הקולוניאליסטי הצרפתי במזרח התיכון, ואחריו התרחשו מרידות נוספות בצפון סוריה ובדמשק. בקרב מייסלון השתתפה גם יחידה של נשים בצבא הערבי של פייסל. לאחר הקרב הכירה המנהיגות הערבית בארץ ישראל באי-היתכנות חזון "סוריה הדרומית" האוטונומית במסגרת סוריה הגדולה, ומוסא כאזם אל-חוסייני הצהיר: ”עתה, לאחר המאורעות האחרונים בדמשק, עלינו להנהיג שינוי מוחלט בתוכניותינו, סוריה הדרומית אינה קיימת עוד. על פלסטין עלינו להגן”. קרב מייסלון הוא מיתוס סורי בן זמנו של מיתוס תל חי ומקביל לו בתוכנו, המשמר רגע טראומתי בהיסטוריה של סוריה בו הקריבו מעטים מול רבים - המערב הבוגדני, שלא קיים את הבטחותיו וכפה את מרותו על סוריה המתעוררת מן החנק העות'מאני. מן השפל וההשפלה התחיל מאבק בן רבע מאה לעצמאות סורית. בנות ערביות רבות, מאז ועד היום, נושאות את השם 'מייסלון'.[דרוש מקור] מדיה וקבצים בנושא קרב מייסלון בוויקישיתוף קרב מיסלון, סוריה, 1920, דף שער בספרייה הלאומית חגי ארליך, המזרח התיכון בין מלחמות העולם, האוניברסיטה הפתוחה, ספר ג', יחידה 6, עמ' 397 אילן פפה, אצולת הארץ: משפחת אל-חוסייני, עמודים 231–232
שעבאן (פירושונים)

שַׁעְבַּאן (בערבית: شَعْبَان) מהשורש ש.ע.ב שמשמעותו להתפצל או להסתעף. האם התכוונתם ל... שעבאן – החודש השמיני בלוח השנה המוסלמי אישים אל-קמיל שעבאן (אנ') - סולטן ממלוכי בות'יינה שעבאן – פוליטיקאית סורית המכהנת כיום כיועצת תקשורת לנשיא סוריה שאדי שעבאן – כדורגלן עבר ערבי-ישראלי המשחק בנבחרת פלסטין
גיל פלח

גיל פלח הוא שחיין עבר פאראלימפי ישראלי. באליפות ישראל בשחייה לנכים לשנת 1973 זכה במקום הראשון בתחרויות הנוער במשחה 50 מטר חזה עם תוצאה של 1:07.1 דקות ובמשחה 50 מטר גב עם תוצאה של 1:02.3 דקות. באליפות ישראל בשחייה לנכים לשנת 1975 שיפר שני שיאים בקטגוריית נוער עד גיל 16: במשחה 50 מטר חזה הגיע לתוצאה של 54.7 שניות ובמשחה 50 מטרים גב סיים בתוצאה של 54.2 שניות. באליפות ישראל בשחייה לנכים לשנת 1979 זכה במקום הראשון במשחה 100 מטר גב עם תוצאה של 1:28 דקות. במשחקים הפאראלימפיים ניו יורק וסטוק מנדוויל (1984) התחרה בארבעה משחים: במשחה 200 מטר מעורב אישי סיים בשלב המוקדמות בתוצאה של 3:17.04 ולא העפיל לשלב הגמר, במשחה 100 מטר חופשי סיים את משחה הגמר בתוצאה של 1:13.55 דקות ודורג במקום השביעי, במשחה 100 מטר גב סיים את משחה הגמר בתוצאה של 1:25.17 ודורג במקום החמישי, ובמשחה 100 מטר פרפר הוא לא השתתף ודירוגו נפסל. באליפות ישראל בשחייה לנכים לשנת 1986 זכה במקום הראשון במשחה 100 מטר גב עם תוצאה של 1:21 דקות. רחל טסה (4 מדליות זהב) הצטיינה בתחרות לנכים, מעריב, 29 באוגוסט 1973 אברהם תירוש, בחלק האחרון באליפות השחיה: 3 שיאי עולם לנכים ושבעה שיאים ישראלים, מעריב, 8 בספטמבר 1975 70 שחיינים נוטלים חלק באליפות הנכים, מעריב, 10 בספטמבר 1979 אברהם תשובה, הסתיימה אליפות השחיה לנכים, חדשות, 17 בספטמבר 1986 פירוט השתתפותו בתחרויות המשחקים הפאראלימפיים, באתר הרשמי של IPC (באנגלית)
2014 באסטרונאוטיקה

במהלך השנה בוצעו 92 שיגורים מהם 32 (35%) על ידי רוסיה. 12 בנובמבר – הגשושית פיליי שוחררה מהחללית הבלתי מאוישת רוזטה ונחתה על פני השביט 67P/CG. בכך פיליי הפכה לגוף המלאכותי הראשון שנחת נחיתה רכה על ליבת שביט. שיגורים שנכשלו מסומנים באדום. שיגורים מאוישים מסומנים בירוק. השיגור בוצע מכן שיגור 370/13 באתר שיגורים יאסני בעזרת משגר דנייפר. שוגרו 38 לוויינים. מדיה וקבצים בנושא 2014 באסטרונאוטיקה בוויקישיתוף ריכוז נתונים על השיגורים מיזם בין לאומי שהשתמש במשגר מתוצרת אוקראינה שוחרר למסלול ב-28 בפברואר על ידי משלחת מס' 38 לתחנת החלל הבין-לאומית אך לא התחיל לפעול שוחרר למסלול ב-28 בפברואר על ידי משלחת מס' 38 לתחנת החלל הבין-לאומית שוחררו למסלול ב-18–28 בפברואר על ידי משלחת מס' 38 לתחנת החלל הבין-לאומית שוחרר למסלול ב-18 באוגוסט על ידי משלחת מס' 40 לתחנת החלל הבין-לאומית שוחררו למסלול החל מ-19 באוגוסט על ידי משלחת מס' 40 לתחנת החלל הבין-לאומית. 6 לוויינים הוחזרו לכדור הארץ בחללית אספקה Dragon CRS-5 שוחרר למסלול החל ב-4 במרץ 2015 על ידי משלחת מס' 42 לתחנת החלל הבין-לאומית שוחרר למסלול על ידי משלחת מס' 42 לתחנת החלל הבין-לאומית ב-28 בנובמבר כולל 2 שיגורים בעזרת משגר תוצרת אוקראינה כולל 4 שיגורים בעזרת משגר תוצרת רוסיה שימוש במשגר של האיחוד האירופי ורוסיה
אפרודיטה הגדולה

אפרודיטה הגדולה (באנגלית: Mighty Aphrodite) הוא סרט קומדיה אמריקאי משנת 1995 בכתיבה ובימויו של וודי אלן, עם וודי אלן, מירה סורבינו והלנה בונהם קרטר בתפקידים הראשיים. העלילה מתוארת כמו תיאטרון ביוון העתיקה שבו מקהלה בתוך תיאטרון שאנשיה עם שמות מהמיתולוגיה היוונית, מביעים דעתם על המתרחש בסרט. מירה סורבינו זכתה בפרס אוסקר לשחקנית המשנה הטובה ביותר, בפרס גלובוס הזהב לשחקנית המשנה הטובה ביותר - סרט קולנוע והייתה מועמדת לפרס באפט"א לשחקנית הטובה ביותר בתפקיד משנה. וודי אלן היה מועמד לפרס אוסקר לתסריט המקורי הטוב ביותר. לני וינרב (וודי אלן) הוא כתב ספורט בניו יורק ונשוי לאמנדה (הלנה בונהם קרטר), בעלת גלריה לאמנות. אמנדה מתקשה להיכנס להיריון והם מחליטים לאמץ ילד ולקרוא לו בשם מקס. מקס הוא ילד מחונן ולני רוצה לדעת מי אמו הביולוגית. בדרך לא חוקית הוא משיג את שמה וכתובתה מלשכת האימוץ. שמה הוא לינדה אש ולני מגיע לפגישה אתה. לינדה היא יפהפייה שמתעסקת בזנות ומשחקת בסרטי פורנו. לני לא מעוניין לשכב אתה אלא להחזירה למוטב. הוא מסתכסך עם הסרסור שלה ומשלים אתו לאחר שהוא נותן לו כרטיסים למשחק כדורסל חשוב של ברוקלין נטס. הוא מנסה לשדך לה את המתאגרף הצעיר קווין (מייקל רפפורט). השידוך מתתקדם יפה אבל לאחר שקווין צופה בסרט פורנו בו היא מופיעה הוא מכה אותה וזורק אותה. לני מגיע אליה, מרגיע אותה והם מקיימים יחסים. בינתיים היחסים עם אמנדה מתערערים והיא חושבת להיפרד ממנו וללכת עם החבר שלה ג'רי (פיטר ולר). במשך כל הזמן הזה נפגש לני עם אנשי המקהלה ובעיקר עם ראש המקהלה (פ. מארי אברהם) שמדריך אותו מה לעשות ולעיתים נוזף בו. הקבצן העיוור טירסיאס (ג'ק וורדן) מגלה לו כי ראה את אמנדה וג'רי מתנשקים. לבסוף מסתדר הכל. אמנדה ולני מתפייסים. לינדה המיואשת והחבולה נוסעת במכוניתה ופתאום כמו דאוס אקס מכינה, נוחת לידה הליקופטר נחיתת חרום ומתוכו יוצא הטייס, נכנס למכוניתה והם מתאהבים ומתחתנים כשהיא בהריון מלני. לבסוף נפגשים לני ולינדה בחנות הצעצועים אף איי או שוורץ. לינדה לא יודעת שמקס הוא בנה ולני לא יודע שהוא אבי התינוקת של לינדה שעובדת כעת במשרה מכובדת כספרית. גם אנשי המקהלה שמחים והם שרים ורוקדים את השיר "When You're Smiling"(אנ'). "אפרודיטה הגדולה", במסד הנתונים הקולנועיים IMDb (באנגלית) "אפרודיטה הגדולה", באתר נטפליקס "אפרודיטה הגדולה", באתר AllMovie (באנגלית) "אפרודיטה הגדולה", באתר Rotten Tomatoes (באנגלית) "אפרודיטה הגדולה", באתר Box Office Mojo (באנגלית) "אפרודיטה הגדולה", באתר Metacritic (באנגלית) "אפרודיטה הגדולה", באתר אידיבי "אפרודיטה הגדולה", במסד הנתונים הקולנועיים KinoPoisk (ברוסית) קדימון לאפרודיטה הגדולה, באתר יוטיוב אפרודיטה הגדולה, באתר TCM המקהלה, לני ואמנדה, באתר יוטיוב אלן וסורבינו באפרודיטה הגדולה, באתר יוטיוב מירה סורבינו זוכה בפרס אוסקר, באתר יוטיוב סצנת הסיום, באתר יוטיוב
גבינת קשטלו ברנקו

גבינת קשטלו ברנקו (בפורטוגזית: Queijo de Castelo Branco) היא גבינה הקרויה על שם העיר בעלת אותו השם בפורטוגל, העיר המרכזית של המחוז בו היא מיוצרת. מאז 1996 לגבינת קשטלו ברנקו יש כינוי מקור מוגן (PDO), שהיא אחת משלוש הגבינות Queijos da Beira Baixa-DOP. הגבינה עשויה מחלב עיזים או כבשים, ובעלת מרקם רך. בדרך כלל, לוקחת לגבינה 40 יום להבשיל (להתבגר) כשהיא מיוצרת מחלב עיזים, ו-50 יום כשהיא מיוצרת מחלב כבשים (הבשלה שבצרפתית אפינאז' Affinage, היא תהליך של הבשלת גבינות בתנאי טמפרטורה, לחות ואוורור מבוקרים, כדי להביא את הגבינה למצב אופטימלי לצריכה. זהו השלב האחרון והקריטי ביותר בתהליך ייצור גבינות והיא אחראית למרקמה הסופי של הגבינה ולמרבית טעמיה. הגבינה מכילה מיקרואורגניזמים ואנזימים רבים שפועלים בה). תכולת השומן של הקשטלו ברנקו היא בסביבות 45% והגבינה בדרך כלל בצבע קרוב ללבן. מדיה וקבצים בנושא גבינת קשטלו ברנקו בוויקישיתוף Queijo de Castelo Branco in the DOOR Data Base of the European Union. Retrieved 2014-03-16. Queijos da Beira Baixa in the DOOR database of the European Union. Retrieved 2014-03-16.
רחוב סנטרל (חרבין)

רחוב סנטרל או רחוב ג'ונְגְיָאנְג (בסינית: 中央大街) הוא מדרחוב במרכז חרבין בסין. ארכו 1,450 מטר ורחבו 21.34 מטרים, ובעל ריצוף ריבועי ייחודי בחרבין. הרחוב נבנה בשנת 1898 על ידי הרוסים בתקופת ההשפעה הרוסית על העיר. הרחוב ידוע בריבוי הסגנונות הארכיטכטונים של המבנים שלאורכו, אשר נבנו בסגנונות אקלקטיות, בארוקיות, רנסאנסיות, מודרניות ועוד. הרחוב נבנה בשנת 1898 בעת שחרבין הפכה למרכז רכבות ועיר משגשגת בעקבות בניתה של רכבת מזרח סין, חוצת מנצ'וריה, העוברת בעיר. בשנת 1925 רוצף הרחוב בעלות גבוהה כדי להפחית שחיקה שנגרמה מנהר הסונְגְחְווָה העובר בקרבת מקום. בשנות ה-20 הרחוב הפך לרחוב בינלאומי ופעלו בו למעלה ממאה חנויות. באותה תקופה גרו ברחוב רוסים, יהודים, סינים, יפנים ועוד אנשים ממדינות אחרות. בתחילה הרחוב נקרא רחוב סין (ברוסית: Китайская Улица) ובשנת 1928 שונה שם הרחוב לשמו הנוכחי. במהלך מהפכת התרבות שונה שם הרחוב לרחוב פָאנְג שְׂיוֹ' (מניעת תיקון). בשנת 1986, הרחוב נרשם כאתר לשימור על ידי השלטון המקומי של חרבין. ביוני 1997 הרחוב הפך למדרחוב. רחוב סנטרל בשנות הארבעים המדרחוב בלילה שער הכניסה למדרחוב מדיה וקבצים בנושא רחוב סנטרל בוויקישיתוף 中央大街 בתאריך 17 באפריל 2013, בארכיון האינטרנט 哈尔滨市“特色街路”评选候选街路简介 בתאריך 10 במרץ 2016, בארכיון האינטרנט
קליש נאת' קתג'ו

קליש נאת' קתג'ו (בהינדי: कैलाश नाथ काटजू;‏ 17 ביולי 1887 – 17 בפברואר 1968) היה משפטן ופוליטיקאי הודי שכיהן כמושל אוריסה ומערב בנגל, ראש השרים של מאדהיה פרדש וכשר הפנים ושר ההגנה בממשלת הודו. קליש נאת' קתג'ו נולד ב-17 ביולי 1887 בג'הור (אנ'), מדינה נסיכותית בראג' הבריטי (היום כלולה במאדהיה פרדש, הודו), למשפחה ברהמינית-קשמירית. ב-1905 החל ללמוד משפטים באללהבד, וב-1908 החל בעריכת דין בקאנפור. ב-1914 שב לאללהבד, כשהוא מקבל תואר דוקטור במשפטים ב-1919. ב-1935 מונה לראש הוועדה המוניפאלית באללהאבאד ב-1937 מונה קתג'ו לשר המשפטים בממשלת המחוזות המאוחדים (היום אוטר פרדש) שהוקמה על ידי הקונגרס הלאומי ההודי. כיהן בתפקיד עד 1939. קתג'ו נאסר ונגזרו עליו 18 חודשי מאסר ב-1940 בעקבות מעורבותו בתנועת העצמאות ההודית. הוא נכלא בשנית ב-1942 בעקבות מעורבותו בתנועת צאו מהודו. שוחרר באפריל 1943 בעקבות בריאות רופפת. בפברואר 1946 חזר קתג'ו לאספה המחוקקת של המחוזות המאוחדים וב-31 במרץ 1946 מונה קתג'ו בשנית לשר המשפטים, לצד מספר תיקים נוספים (עד 1947). לאחר תקופה בממשלת אוטר פרדש מונה למושל אוריסה (אוגוסט 1947 – יוני 1948) ולאחר מכן למושל מערב בנגל (יוני 1948 – נובמבר 1951). קתג'ו נבחר על ידי האספה המחוקקת של המחוזות המאוחדים לאספה החוקתית של הודו, וב־1952, בבחירות הראשונות שנערכו בהודו לאחר עצמאותה, נבחר בלוק סבהה בבחירות הראשונות אליו. קתג'ו מונה לשר הפנים ולשר המשפטים (1951 – 1955) וככשר ההגנה (1955–1957) בממשלת נהרו השנייה. ב-1957 עבר לכהן כראש השרים של מאדהיה פרדש, תפקיד בו החזיק עד 1962. קתג'ו נפטר ב-17 בפברואר 1968 באללהאבאד. Kailash Nath Katju, Prohibition, The Indian Journal of Political Science vol. 1, no. 3, עמ' 333–348‏, JSTOR 42742947 מדיה וקבצים בנושא קליש נאת' קתג'ו בוויקישיתוף Dr. Kailas Nath Katju, allahabad high court (Dr. Kailash Nath Katju (1887–1968, בתוך N. C. Beohar, Role of Lawyers, Religion and History, 2023 K. N. Katju passes away, The Indian Express, ‏18 בפברואר 1968 (באנגלית) Dr. K. N. Katjo Releasd, The Indian Express, ‏19 באפריל 1943 (באנגלית) Victorious march of congress in U.P., The Indian Express, ‏7 בפברואר 1946 (באנגלית) Congress Ministery Formed In U. P., The Indian Express, ‏2 באפריל 1946 (באנגלית)
מסגד אל-רחמה

מסגד אל-רחמה (בערבית: مسجد الرحمة, אנגלית: Al-Rahma Mosque) הוא מסגד הממוקם ברחוב האת'רלי בטוקסטת', ליברפול, אנגליה, שיכול להכיל בין 2,000 ל-2,500 איש ומשמש כמקום הפולחן העיקרי ונקודת כינוס של האוכלוסייה המוסלמית של ליברפול, המוערכת בכ-25,000 איש. משרד ארגון "הקהילה המוסלמית של ליברפול", שנוסד ב-1953 על ידי אלחאג' עלי חיזאם, חבר בקהילה המוסלמית של ליברפול, שפעל במקור מחדר בביתו, ממוקם במסגד. המסגד הנוכחי נבנה בשנת 1974, לאחר שארך עשר שנים לקבל אישור ממחלקת התכנון העירונית בליברפול. הבניין הנוכחי משמש בעיקר את אוכלוסיות התימנים, הסורים והסומלים בעיר, המהווים את הרוב המכריע של האוכלוסייה המוסלמית של ליברפול. מדיה וקבצים בנושא מסגד אל-רחמה בוויקישיתוף מסגד אל-רחמה - האתר הרשמי הקהילה המוסלמית של ליברפול "Liverpool Muslim Society - Mosque History". אורכב מ-המקור ב-19 ביוני 2017. נבדק ב-1 באוגוסט 2011. {{cite web}}: (עזרה) "Liverpool Muslim Society al Rahma Mosque". "About LMS". Liverpool Muslim Society. נבדק ב-2021-12-06. McIntyre-Brown, Arabella; Shaw, Fiona (2005). Connections - Liverpool: Global Gateway. Garlic Press Publishing. p. 35. ISBN 1-904099-08-4. "Mosque Map".
דניאל אגמי

דניאל אגמי (נולדה ב-1984) היא רקדנית וכוריאוגרפית ישראלית. מורה לסגנון הגאגא, שפותח על ידי מנהל להקת בת שבע, אוהד נהרין. אגמי נולדה וגדלה בירושלים. למדה במגמת המחול של בית הספר התיכון של האקדמיה למוסיקה ולמחול בירושלים, ורקדה בלהקת ריקודי העם "הורה ירושלים". בגיל 16 יצרה כוריאוגרפיה לדואט שאיתו הופיע באולם שרובר בתיאטרון ירושלים. בגיל 19 הצטרפה לאנסמבל בת-שבע, ההרכב הצעיר של להקת בת שבע, שם השתתפה בעבודות הכוריאוגרפיות הראשונות של שרון אייל, שהשפיעה רבות על סגנונה. בשנים 2002–2010 רקדה בהרכב הראשי של להקת בת שבע, במהלך תקופה זו, שימשה גם כמנהלת אמנותית ומפיקה של סדנאות הרקדנים (2007–2009) וכמנהלת חזרות בלהקה (2008–2010). במסגרת להקת בת שבע רקדה ביצירות של אוהד נהרין "כמויות" (2003), "MAX"‏ (2007) ו"הורה" (2009). ב-2011 עברה אגמי לניו יורק כמורה בכירה לגאגא. לאחר כשנה עברה לסיאטל בעקבות בן זוגה ושם הקימה ביוני 2012 את להקתה, "Ate9" עבורה היא החלה ליצור כוריאוגרפיות. לאחר שנה, היא העבירה את הלהקה ללוס אנג'לס. ביוני 2013 העלה אנסמבל בת שבע את יצירתה "Showgirls", בדצמבר 2013 העלה האנסמבל את "שולה", יצירה לשבע רקדניות. ובדצמבר 2015 את "עדיין" שיצרה במיוחד עבור האנסמבל. היא יצרה את "This Time Tomorrow" ב-2013 שהוצגה בסיבוב ההופעות הקנדי של להקתה במהלך 2014. אגמי עבדה גם עם המתופף והמלחין גלן קוצ'ה על סדרה של פרויקטים של מוזיקה וריקוד. אחת מיצירותיהם, "Calling Glenn", עלתה לראשונה ב-2017. בשנת 2016 זכתה אגמי בפרס הנסיכה גרייס לכוריאוגרפיה. בשנת 2018, היא קיבלה את מלגת Virginia B. Toulmin for Women Leaders in Dance, פרס שניתן בשיתוף עם המרכז לבלט ואומנויות של אוניברסיטת ניו יורק. בשנת 2020, אגמי הודיעה שההופעות של Ate9 יופקו לשני סרטים. סרט אחד מציג את היצירה "גברת עיוורת", מעובדת מהגרסה הבימתית שעלתה לראשונה בפברואר 2019 במרכז וואליס אננברג לאמנויות הבמה. השני מציג יצירה שכותרתה "התנצלות", שמתוכננת להופיע לראשונה בסרט. אתר האינטרנט הרשמי של Ate9 - להקתה של אגמי שיר חכם, הכוריאוגרפית דניאל אגמי מספרת למה עזבה את ישראל, בת שבע ואוהד נהרין, באתר הארץ, 15 באפריל 2014 גלעד רייך, הורה: עולם חדש מופלא, באתר הארץ, 10 ביוני 2009 יאנה קוטליאר, עכבר העיר, המלצות לסופ"ש: בכורה לאנסמבל בת שבע, באתר הארץ, 27 ביוני 2013 רות אשל, התוכנית החדשה של אנסמבל בת שבע היא ניגוד שיוצר שלם, באתר הארץ, 11 בדצמבר 2013 רות אשל, אנסמבל בת שבע מחולל פלאים בעולם של פנטזיה, באתר הארץ, 19 בדצמבר 2015 מנחה נופה, עכבר העיר, ילדי הגאגא: הצצה ל"BILL" ו"עדיין" של אנסמבל בת שבע, באתר הארץ, 9 בדצמבר 2015
נעמי פלדמן

נעמי פלדמן (באנגלית: Naomi Feldman) היא כלכלנית ישראלית, פרופסור חבר במחלקה לכלכלה באוניברסיטה העברית בירושלים וחברה בוועדה המוניטרית של בנק ישראל. פלדמן נולדה וגדלה בארצות הברית. למדה לתואר ראשון בכלכלה וספרות צרפתית באוניברסיטת אילינוי באורבנה-שמפיין. את התואר השני והדוקטורט למדה באוניברסיטת מישיגן. בסיום לימודי הכלכלה עלתה לישראל. בשנת 2004 שימשה פלדמן כיועצת לאגף הערכה ואסטרטגיה מוניטרית בבנק המרכזי של אנגליה. ובין השנים 2004 - 2011 שימשה כמרצה במחלקה לכלכלה באוניברסיטת בן-גוריון בנגב. בין השנים 2011-2016 שימשה ככלכלנית בכירה במדור ניתוח פיסקאלי בפדרל-ריזרב, ובין השנים 2017 - 2018 כיהנה במועצת היועצים הכלכליים של הנשיא בארצות הברית (CEA). משמשת כפרופסור חבר במחלקה לכלכלה באוניברסיטה העברית מאז שנת 2018, וכן משמשת כעורכת בכתב העת הכלכלי American Economic Journal: Economic Policy. בשנת 2021 נבחרה לתפקיד נציגת הציבור בוועדה המוניטרית של בנק ישראל. אתר האינטרנט הרשמי של נעמי פלדמן נעמי פלדמן, ברשת החברתית אקס (טוויטר) נעמי פלדמן, ברשת החברתית LinkedIn נעמי פלדמן, באתר ResearchGate נעמי פלדמן, באתר גוגל סקולר כלכלת הקורונה / פרופ' נעמי פלדמן אמרה את המשפט שהפיל לראש הממשלה את האסימון, באתר דבר העובדים בארץ ישראל, 16 ביולי 2020 גד ליאור, היועצת של טראמפ ונתניהו תמונה לחברה בוועדה הקובעת את הריבית, באתר ynet, 5 באוקטובר 2021 גיא בן סימון, ‏ייעצה לטראמפ ונתניהו, ומתנגדת לפטור ממס על השכרת דירות: נציגת הציבור שנבחרה לוועדה המוניטרית של בנק ישראל, באתר גלובס, 4 באוקטובר 2021 דוד רוזנטל‏, שורה של מינויים חדשים בבנק ישראל, באתר וואלה, 5 באוקטובר 2021